Vakcína

Vakcína alebo očkovacia látka je:  
 v užšom zmysle: len tzv. aktívna vakcína (aktívna očkovacia látka), čiže imunobiologická látka, ktorá sa používa na aktívnu imunizáciu prostredníctvom introdukcie (čiže zavedenia) živých modifikovaných, oslabených alebo mŕtvych inaktivovaných infekčných organizmov alebo ich toxínu. Táto introdukcia podporuje tvorbu protilátok v organizme a zvyšuje tak jeho odolnosť voči infekcii.
 v širšom zmysle: aktívna vakcína a pasívna vakcína (pasívna očkovacia látka). Pasívna vakcína je látka na pasívnu imunizáciu, čiže prípravok pozostávajúci z protilátok, ktorý neutralizuje daný patogén a podáva sa pred alebo okolo času známeho alebo potenciálneho vystavenia danej osoby danému patogénu. 
Pri aktívnej vakcíne sa teda do tela vpichuje (najmä) antigén alebo niečo, čo zabezpečí vznik antigénu (pričom v reakcii na antigén v tele neskôr vzniknú okrem iného protilátky), kým pri pasívnej vakcíne sa vpichujú priamo protilátky.

Slovo vakcína pôvodne znamenalo iba očkovaciu látku proti kiahňam (porovnaj aj kapitolu Etymológia).vakcína. In: Slovník slovenského jazyka (Peciar)

Podávanie vakcín sa nazýva vakcinácia alebo očkovanie. 

Nasledujúci text článku sa zaoberá iba aktívnymi vakcínami. O pasívnych vakcínach pozri článok pasívna imunizácia.

Charakteristika a význam 

Vpichované agens stimuluje imunitný systém tela, tak aby telo rozpoznalo agens ako hrozbu, zničilo ho a do budúcna rozpoznalo a zničilo všetky mikroorganizmy asociované s týmto agens. Vakcíny môžu byť profylaktické (na prevenciu alebo zmiernenie účinkov budúcej infekcie patogénom) alebo terapeutické (napr. vakcíny proti rakovine, ktoré sú vo vývoji).

Vakcinácia je najúčinnejšou metódou prevencie infekčných chorôb. United States Centers for Disease Control and Prevention (2011). A CDC framework for preventing infectious diseases.  Accessed 11 September 2012. „Vakcíny sú naše najúčinnejšie a nákladovo najúspornejšie nástroje na prevenciu chorôb, ktoré zabraňujú nevýslovnému utrpeniu a každý rok zachránia desiatky tisíc životov a miliardy dolárov v nákladoch na zdravotnú starostlivosť.“
 American Medical Association (2000). Vaccines and infectious diseases: putting risk into perspective.  Accessed 11 September 2012. „Vakcíny sú najúčinnejším nástrojom verejného zdravotníctva, aký bol kedy vytvorený.“
 Public Health Agency of Canada. Vaccine-preventable diseases.  Accessed 11 September 2012. „Vakcíny stále poskytujú najúčinnejší a najdlhší spôsob prevencie infekčných chorôb vo všetkých vekových skupinách“ 
 United States National Institute of Allergy and Infectious Diseases (NIAID). NIAID Biodefense Research Agenda for Category B and C Priority Pathogens.  Accessed 11 September 2012. "Vaccines are the most effective method of protecting the public against infectious diseases." Rozšírená imunita spôsobená očkovaním je do veľkej miery zodpovedná za celosvetové vyhubenie kiahní a obmedzenie chorôb, ako sú detská obrna, osýpky a tetanus vo väčšine sveta. Účinnosť očkovania bola široko skúmaná a overená, napríklad vakcíny, ktoré sa ukázali ako účinné, zahŕňajú chrípkovú vakcínu, vakcínu proti HPV, a vakcínu proti kiahňam. Svetová zdravotnícka organizácia (WHO) uvádza, že v súčasnosti sú k dispozícii licencované vakcíny na dvadsaťpäť rôznych infekcií, ktorým sa dá predísť.World Health Organization, Global Vaccine Action Plan 2011-2020.  Geneva, 2012.

Etymológia 
Pojmy vakcína a vakcinácia sú odvodené od termínu variolae vaccinae. Išlo o sérum z kráv infikovaných vírusom Vaccinia (kravské kiahne), ktoré navrhol Edward Jenner. V roku 1881, na jeho počesť, navrhol Louis Pasteur, aby sa tento názov používal aj na ostatné očkovacie látky.

 Referencie 

 Zdroj 


Kategória:Vakcinácia
Kategória:Virológia
Kategória:Imunológia